Τόμας Γουόκαπ

Ο Τόμας Ράιαν Γουόκαπ (αγγλικά: Thomas Ryan Walkup, γενν. 30 Δεκεμβρίου 1992, Χιούστον) είναι Αμερικάνος και Έλληνας επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ολυμπιακό. 

Στις 18 Απριλίου 2023, έλαβε «τιμητική» ελληνική υπηκοότητα, με αιτιολογία ότι «δύναται να προσφέρει σημαντικές υπηρεσίες στη χώρα συνεισφέροντας στις διακρίσεις της εθνικής ομάδας καλαθοσφαίρισης».

 Κολεγιακή σταδιοδρομία 
Ο Γουόκαπ είχε αμέσως ενεργό ρόλο με τους Λάμπερτζακς ως ο έκτος παίκτης της ομάδας κατά τη διάρκεια της πρωτοετούς σεζόν του. Σε 18,5 λεπτά ανά παιχνίδι, είχε κατά μέσο όρο 4,4 πόντους και 3,6 ριμπάουντ. Κατέγραψε ρεκόρ πόντων σεζόν με 11πόντους δύο φορές, εναντίον των Τάλσα Γκόλτεν Χάρικεϊν στις 24 Νοεμβρίου 2012 και εναντίον των ΜακΝίς Στέιτ Κάουμποϊς στις 5 Ιανουαρίου 2013. Εκείνη τη σεζόν, οι Λάμπερτζακς κέρδισαν 27 παιχνίδια (ρεκόρ πανεπιστημίου), κερδίζοντας τον τρίτο τους τίτλο στη Southland Conference και κερδίζοντας την πρόκριση στο National Invitation Tournament.

Ως τριτοετής, ο Γουόκαπ είχε κατά μέσο όρο 15,5 πόντους και 6,5 ριμπάουντ ανά παιχνίδι. Οι συμπαίκτες του άρχισαν να τον αναφέρουν ως «Το φίδι», αφού καθιέρωσε την ικανότητά του στα ριμπάουντ, κερδίζοντας συνεχώς φάουλ από τους αντιπάλους παίκτες και παρέχοντας σκληρή άμυνα για τους Λάμπερτζακς. Ονομάστηκε ο Παίκτης της Χρονιάς της Southland Conference το 2015.

Στον πρώτο γύρο του τουρνουά NCAA του 2016, ο Γουόκαπ σημείωσε 33 πόντους σε μια νίκη-έκπληξη με 70-56 επί της τρίτης στην κατάταξη Ουέστ Βιρτζίνια Μάουντενιερς. Σημείωσε 19 στις 20 ελεύθερες βολές.

 Επαγγελματική σταδιοδρομία 

 Πρώτα χρόνια 
Αφού δεν επιλέχθηκε στο NBA Ντραφτ του 2016, ο Γουόκαπ εντάχθηκε στους Γκόλντεν Στέιτ Ουόριορς για το NBA Σάμερ Λιγκ 2016. Στις 26 Σεπτεμβρίου 2016, υπέγραψε με τους Σικάγο Μπουλς. Ωστόσο, αργότερα αποδεσμεύθηκε από τους Μπουλς στις 21 Οκτωβρίου, αφού εμφανίστηκε σε τέσσερις αγώνες προετοιμασίας. Στις 30 Οκτωβρίου, αποκτήθηκε από τους Γουίντι Σίτι Μπουλς της NBA Development League, θυγατρικής ομάδα των Σικάγο Μπουλς.

Στις 10 Αυγούστου 2017, ο Γουόκαπ υπέγραψε με τη γερμανική Ρίζεν Λούντβιγκσμπουργκ για τη σεζόν 2017-18. Τον Απρίλιο του 2018, μπήκε στην Πρώτη Ομάδα του Πρωταθλήματος Γερμανίας.

 Ζάλγκιρις Κάουνας 
Στις 21 Ιουνίου 2018, ο Γουόκαπ υπέγραψε με τη Ζάλγκιρις Κάουνας του Πρωταθλήματος Λιθουανίας. Ο Γουόκαπ έλαβε το βραβείο του Καλύτερου Αμυντικού Παίκτη της Χρονιάς του Πρωταθλήματος Λιθουανίας το 2019. Στις 27 Νοεμβρίου 2019, επέκτεινε το συμβόλαιο του με τη Ζάλγκιρις μέχρι το καλοκαίρι του 2021. Τη σεζόν 2019-20 κατέκτησε το νταμπλ στη Λιθουανία. Στην Ευρωλίγκα μέτρησε 9,6 πόντους, 5,5 ασίστ, 3,6 ριμπάουντ κατά μέσο όρο. Στις 20 Ιουλίου παρέμεινε επίσημα στην ομάδα. αφού παρήλθε η ημερομηνία όπου μπορούσε κάποια ομάδα να πληρώσει το buy-out και να τον αποκτήσει. 

Τη σεζόν 2020-21, στην Ευρωλίγκα πραγματοποίησε καλή χρονιά μετρώντας σε 34 παιχνίδια, 8,2 πόντους, 3 ριμπάουντ, 4,5 ασίστ και 10,6 βαθμούς αξιολόγησης κατά μέσο όρο. Στις 14 Φεβρουαρίου 2021, κατέκτησε το Κύπελλο Λιθουανίας, νικώντας στον τελικό τη Λιετκαμπέλις με 76-69. Στις 7 Ιουνίου, κατέκτησε για τρίτη φορά το Πρωτάθλημα Λιθουανίας, αφού η Ζαλγκίρις κέρδισε στη σειρά των τελικών τη Ρίτας 3-0. Μάλιστα ο ίδιος ανακηρύχθηκε MVP των τελικών, έχοντας μάλιστα στο τρίτο και τελευταίο παιχνίδι της σειράς 20 πόντους, 5 ριμπάουντ και 5 ασίστ.

 Ολυμπιακός 
Στις 11 Ιουνίου 2021, ανακοινώθηκε από τον Ολυμπιακό, με τον ίδιο να υπογράφει συμβόλαιο τριετούς διάρκειας (μέχρι το 2024). Στις 20 Φεβρουαρίου κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Τον Απρίλιο του 2022, ήταν καθοριστικός στην πρόκριση του Ολυμπιακού στο Final Four του Βελιγραδίου κόντρα στη Μονακό με 3-2 νίκες. Διπλασίασε το μέσο όρο του κι από τους 5,4 πόντους στην κανονική περίοδο, πήγε στους 11,2, ενώ σούταρε με 43,5% στο τρίποντο στα πλέι οφ από το 23,3% που είχε στην κανονική περίοδο. Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Επίσης, αναδείχθηκε καλύτερος αμυντικός της σεζόν 2021-22 στο Πρωτάθλημα Ελλάδας, καθώς ήταν πρώτος σε όλες τις ψηφοφορίες των ΜΜΕ, των φιλάθλων, αλλά και των αρχηγών των ομάδων και των προπονητών. Στις 2 Οκτωβρίου 2022, κατέκτησε το Σούπερ Καπ Ελλάδας, αφού ο Ολυμπιακός κέρδισε στον τελικό τον Παναθηναϊκό με 67-52, με τον ίδιο να έχει 6 πόντους, 4 ριμπάουντ και 3 ασίστ. Στις 19 Φεβρουαρίου 2023, κατέκτησε το Κύπελλο Ελλάδας, αφού ο Ολυμπιακός νίκησε στον τελικό το Περιστέρι με 85-57, με τον ίδιο να έχει 2 πόντους και 5 ασίστ. Στις Μαρτίου 2023, κόντρα στον Παναθηναϊκό, είχε 11 πόντους, 7 ριμπάουντ, 13 ασίστ, 4 κλεψίματα, 4 λάθη, 6 κερδισμένα φάουλ και 32 βαθμούς στο σύστημα αξιολόγησης, κατακτώντας και το βραβείο του MVP για την 32η αγωνιστική της Ευρωλίγκα. Στις 15 Ιουνίου 2023, κατέκτησε με τον Ολυμπιακό το δεύτερο συνεχόμενο Πρωτάθλημα Ελλάδας στην καριέρα του. Στη σεζόν 2022-23 συμμετείχε και στους 77 επίσημους αγώνες που έδωσε ο Ολυμπιακός σε όλες τις διοργανώσεις, ως βασικός, γεγονός που αποτελεί ρεκόρ.https://www.sport24.gr/basket/o-tomas-goyokap-espase-ta-konter-epaixe-kai-sta-77-paichnidia-toy-olympiakoy-sti-sezon-2022-23.10082741.html 

Στις 30 Σεπτεμβρίου 2023, κατέκτησε για δεύτερη φορά το Σούπερ Καπ, αφού ο Ολυμπιακός νίκησε τον Παναθηναϊκό 75-51, με τον ίδιο να έχει 2 πόντους, 7 ριμπάουντ και 8 ασίστ. Στις 18 Φεβρουαρίου 2024 κατέκτησε το Κύπελλο Ελλάδας, νικώντας στον τελικό τον Παναθηναϊκό με 69-58, με τον ίδιο να έχει 5 πόντους, 2 ριμπάουντ, 2 ασίστ και 5 κλεψίματα. Στις 11 Μαΐου 2024, κέρδισε για πρώτη φορά στην καριέρα του το βραβείο του καλύτερου αμυντικού της Ευρωλίγκα, κάνοντας τα περισσότερα κλεψίματα (60) σε σύνολο, ενώ ήταν δεύτερος σε μέσο όρο με 1.6.

Στις 27 Σεπτεμβρίου 2025, ο Ολυμπιακός νίκησε τον Προμηθέα Πάτρας 92-83 στον τελικό του Σούπερ Καπ και κατέκτησε τον τίτλο.

Εθνική ομάδα
Στις 18 Απριλίου 2023, ο Γουόκαπ απέκτησε την ελληνική υπηκοότητα μέσω της Επίτιμης Πολιτογράφησης, η οποία υπογράφηκε από τον Υπουργό Εσωτερικών, Μάκη Βορίδη, και την Πρόεδρο της Ελληνικής Δημοκρατίας, Κατερίνα Σακελλαροπούλου. Αυτή η υπηκοότητα του επέτρεψε να παίξει για την εθνική ομάδα καλαθοσφαίρισης Ελλάδας ανδρών σε μεγάλες διεθνείς διοργανώσεις της FIBA και να αγωνιστεί ως γηγενής παίκτης στις κορυφαίες εγχώριες διοργανώσεις της Ελλάδας, όπως η Greek Basket League, το Κύπελλο Ελλάδας και το Σούπερ Καπ Ελλάδας.

 Τίτλοι-Διακρίσεις 

 Συλλογικοί 

 Ζάλγκιρις Κάουνας 

 3x Πρωταθλήματα Λιθουανίας: (2019, 2020, 2021)
 2x Κύπελλα Λιθουανίας: (2020, 2021)

 Ολυμπιακός 
 3x Πρωτάθλημα Ελλάδας: (2022, 2023, 2025)
 3x Κύπελλα Ελλάδας: (2022, 2023, 2024)
 4× Σούπερ Καπ Ελλάδας: (2022, 2023, 2024, 2025)

 Ατομικοί 
 Καλύτερος Αμυντικός στην Ευρωλίγκα: (2024)
 Πρώτος στα κλεψίματα στην Ευρωλίγκα: (2023)
 Πρώτος σε σύνολο ασίστ στην Ευρωλίγκα: (2023)
 Καλύτερος Αμυντικός στο Μπάσκετμπολ Τσάμπιονς Λιγκ: (2018)
 Πρώτος στις ασίστ στο Πρωτάθλημα Ελλάδας: (2023)
 2× Καλύτερος Αμυντικός στο Πρωτάθλημα Ελλάδας: (2022, 2023)
 2x Ελληνικό All-Star Game: (2022, 2023)
 MVP των τελικών στο Πρωτάθλημα Λιθουανίας: (2021)
 3x Καλύτερος Αμυντικός στο Πρωτάθλημα Λιθουανίας: (2019–2021)
Καλύτερη Πεντάδα στο Πρωτάθλημα Γερμανίας: (2018)
 Καλύτερη Αμυντικός στο Πρωτάθλημα Γερμανίας: (2018)
 Γερμανικό All Star Game: (2018)
 2× Πολυτιμότερος Παίκτης στο Πρωτάθλημα Southland: (2015, 2016)
 2× Καλύτερη Πεντάδα στο Πρωτάθλημα Southland: (2015, 2016)
 3× Καλύτερη Αμυντική Πεντάδα στο Πρωτάθλημα Southland: (2014, 2015, 2016)
 3× Πολυτιμότερος Παίκτης στο Τουρνουά Southland: (2014, 2015, 2016)
 Βραβείο Λου Χένσον (Πολυτιμότερος Παίκτης του Κολεγίου): (2016)

 Παραπομπές 

 Εξωτερικοί σύνδεσμοι 
 Βιογραφικό στους Stephen F. Austin Lumberjacks
 Προφίλ στο Realgm

Κατηγορία:Αμερικανοί καλαθοσφαιριστές
Κατηγορία:Έλληνες καλαθοσφαιριστές
Κατηγορία:Πολιτογραφημένοι πολίτες της Ελλάδας
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Γουίντι Σίτι Μπουλς
Κατηγορία:Καλαθοσφαιριστές D-League
Κατηγορία:Καλαθοσφαιριστές Ρίζεν Λούντβιγκσμπουργκ
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Πρωταθλήματος Λιθουανίας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Πολιτογραφημένοι καλαθοσφαιριστές